म्यांमार, थाइलैंड में भूकम्प से 60 मरे  
पूर्वोत्तर म्यांमार में आए 6.8 तीव्रता के भूकम्प से कम से कम 60 लोगों की मौत हो गई है और दर्जनों अन्य घायल हो गए हैं।
पूर्वोत्तर म्यांमार में आए 6.8 तीव्रता के भूकम्प से कम से कम 60 लोगों की मौत हो गई है और दर्जनों अन्य घायल हो गए हैं।  अधिकारियों का कहना है कि पूर्वोत्तर म्यांमार में भूकम्प के केंद्र के निकट स्थित कस्बे ताली में ही 27 लोगों की मौत हुई है और 50 लोग घायल हुए हैं।  एक प्रांतीय अधिकारी ने बताया, "हमें सूचना मिली है कि पूर्वी शान प्रदेश में ताली कस्बा सबसे ज्यादा प्रभावित हुआ है।"  अधिकारी ने नाम न बताने की शर्त पर टेलीफोन पर बताया, "हताहत लोगों की संख्या और बढ़ सकती है।"  आपदा राहत संगठन वर्ल्ड विजन के मुताबिक ताली कस्बा थाईलैंड-म्यांमार सीमा पर स्थित तचिलेक कस्बे से 24 किलोमीटर और बैंकाक से 680 किलोमीटर दूर स्थित है।